Ású bəprofɛ́d Ebúlú ngándzángá Ǹnə́m ó nə ma ǹtsáán âbum, madzə̌m kám ai bidzo byámā bísə, mafulan ai ǹsɔ̂g məyɔg, mod yǎ ā bīlí məyɔg, ású Ńtondôbə ai mim̀fúfúb bibúg bíé. 10Amú ńnam ó nə ǹdzyéán ai ngɔbinda, tóé, ǹnam ó nə̄ á məyəb ású éyɔg, məfúb yā ńkōd ńnam mə́ man yǎ dīg ai vyǎn; bod bâtoŋ hə abé á zud, bádzāa ngul dzabán hə ású míńkɔ́d. 11Tóé, tɔ bəprofɛ́d, tɔ bəfada, bə́sə̄ bə́ nə təge ai ǹyə́bə́[1], mə̌ kɔ́b ábē dábán tɔ á ndá dzama étē, Ǹtondôbə énye a kɔ́bɔ. 12Asú tē məzěn mábán máyi vəŋǎn sə̄sende ǹkǒl ású dábán. Bə́ nyíán á díbi étēde, bə́ ngáku mim̀bəg, amú mayi bɔ́ kúb ámalá á ḿbū éndə́gə́lə́ wábán, Ǹtondôbə énye a kɔ́bɔ.